b'\n_START_ARTICLE_\nLutuing Italyano\n_START_PARAGRAPH_\nKatangian ng lutuing Italyano sa pleksibilidad, sa sakop ng mga sangkap nito, at sa mararami nitong saring pangrehyon. Isa itong mahalagang bahagi ng pamumuhay Italyano, at pangunahin nitong sinasalamin ang kalinangan at kasaysayang rural ng mga iba\xe2\x80\x99t ibang rehyon ng bansa._NEWLINE_Sa Pilipinas, ang lutuing Italyano ay katulad ng lutuin sa iba\xe2\x80\x99t ibang mga rehyon ng Italya sa lahat ng aspeto maliban sa istruktura ng paghahanda. Tulad ng karaniwan sa lutuing Pilipino ngunit hindi tulad sa Italya, hindi sinusundan ng lutuing Italyano sa Pilipinas ang tradisyonal pagkakasunod-sunod ng mga course (pampagana, unang course, pangalawang course, himagas). Mismong ihinahanda ang buong kakainin sa iisang course lamang, tinatawag na ulam, na maaaring sundan ng himagas. Maihahalintulad ang lutuing Italyano sa Pilipinas sa lutuing Italyano sa Mga Istadong Nagkakaisa sa aspetong ito, bagaman pinangungunahan dito ng pampagana ang pangunahing course, na maaari ring sundan ng himagas.'